เป็นสิวในจมูกค่ะเป็นมาตั้งเเต่ประมานกลางเดือนธันวาคม เสริมจมูกมาได้จะครบ3เดือนแล้วค่ะ สิวขึ้นข้างที่เสริม แต่จุดที่ขึ้นไม่ได้อยู่ตรงตำแหน่งที่เคยผ่าตัดหรือตรงแกนกลางจมูกนะคะ ขึ้นตรงข้างล่างโพรงจมูก เป็นหัวเหลืองๆแบบนี้มาได้ เดือนนึงเเล้วค่ะ ไม่มีอาการเจ็บหรือปวดอะไรเลย เป็นแค่หัวเหลืองๆ ควรทำยังไงดีคะ
สวัสดีค่ะ งาน,ตุ่มนูนสีเหลืองในโพรงจมูกด้านล้าง อาจเป็น- เป็นสิว ซึ่งเกิดจากการอุดตันของต่อมไขมันใต้เยื่อบุ ซึ่งเหมือนกับการเกิดสิวบริเวณอื่นๆ ของผิวหนังที่ใบหน้า แต่ก็ไม่เป็นอยู่นานเป็นเดือน โดยส่วนใหญ่ หัวสิวก็จะมักเปิดออกและไขมันก็มักจะหลุดไปได้เอง- เนื้องอกของเยื่อบุภายในโพรงจมูก เช่น เนื้องอกไขมัน, squamous papilloma, hemangioma เป็นต้น- ติ่งเนื้องอกธรรมดา (nasal polyp) ภายในโพรงจมูก เกิดจากเยื่อบุจมูกและเยื่อเนื้อใต้เยื่อบุมีการหนาตัวขึ้น จากการอักเสบเรื้อรังทั้งจากการติดเชื้อและจมูกอักเสบจากภูมิแพ้- เป็นหูด ซึ่งเกิดจากการติดเชื้อไวรัส HPV ลักษณะจะเป็นตุ่มนูนกลมแข็ง ผิวหยาบ ขรุขระ ออกเป็นสีเทาๆ เหลือง ๆ หรือสีน้ำตาลสำหรับการเคยผ่าตัดเสริมจมูก ไม่น่าเป็นสาเหตุของการเกิดตุ่มดังกล่าว เว้นแต่หากมีการลืมตัดไหม อาจทำให้เกิดเป็นตุ่มนูนจากไหมได้ หากตุ่มยังคงไม่หายไป แนะนำควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปบีบ แกะตุ่มดังกล่าวค่ะ